ᱵᱮᱣᱨᱟ ᱥᱟᱠᱟᱢ

ᱵᱮᱣᱨᱟ ᱥᱟᱠᱟᱢ

ᱵᱮᱣᱨᱟ ᱥᱟᱠᱟᱢ ᱟᱨᱵᱟᱝ ᱠᱷᱚᱵᱚᱨ ᱠᱟᱜᱚᱡᱽ ᱵᱮᱣᱨᱟ ᱪᱮᱛᱟᱱ ᱨᱮ ᱚᱞᱼᱛᱚᱞ ᱢᱤᱫ ᱯᱟᱨᱥᱟᱞ ᱠᱟᱱᱟ, ᱡᱟᱦᱟᱸᱨᱮ ᱢᱩᱲ ᱞᱮᱠᱟ ᱛᱮᱫᱚ ᱥᱟᱶᱛᱟ ᱨᱮᱭᱟᱜ ᱜᱷᱚᱴᱚᱱ, ᱨᱟᱡᱽᱟ.ᱨᱤ, ᱠᱷᱮᱞᱼᱠᱷᱮᱞᱚᱸᱰ, ᱰᱷᱟ.ᱨᱣᱟ.ᱜ ᱮᱢᱟᱱ ᱛᱮᱢᱟᱱ ᱵᱟᱰᱟᱭ ᱡᱚᱝ ᱞᱮᱠᱟᱱ ᱵᱮᱣᱨᱟ ᱥᱟᱥᱛᱟ ᱠᱟᱜᱚᱡᱽ ᱨᱮ ᱪᱷᱟᱯᱟ ᱠᱚᱜᱼᱟ ᱾ ᱵᱮᱣᱨᱟ ᱥᱟᱠᱟᱢ ᱵᱮᱣᱨᱟ ᱯᱟᱥᱱᱟᱣ ᱞᱟ.ᱜᱤᱫ ᱟ.ᱰᱤ ᱢᱟᱨᱟᱝ ᱴᱷᱟᱶ ᱮ ᱟᱢᱮᱴ ᱟᱠᱟᱜᱼᱟ ᱾ ᱵᱮᱣᱨᱟ ᱥᱟᱠᱟᱢ ᱚᱱᱠᱟ ᱫᱚ ᱫᱤᱱᱟ.ᱢ ᱦᱤᱞᱚᱜᱟᱜ ᱛᱟᱦᱮᱸᱱᱟ, ᱤᱠᱷᱟ.ᱱ ᱛᱤᱱᱟ.ᱝ ᱜᱟᱱ ᱵᱮᱣᱨᱟ. ᱥᱟᱠᱟᱢ ᱫᱚ ᱦᱟᱯᱛᱟᱠᱤᱭᱟ., ᱵᱟᱨ ᱦᱟᱯᱛᱟᱠᱤᱭᱟ., ᱪᱟᱸᱫᱚᱠᱤᱭᱟ., ᱛᱩᱨᱩᱭ ᱪᱟᱸᱫᱚ ᱟᱨᱵᱟᱝ ᱟᱫᱷᱟ ᱥᱮᱨᱢᱟᱠᱤᱭᱟ. ᱦᱚᱸ ᱛᱟᱦᱮᱸᱱᱟ ᱾ ᱵᱟ.ᱲᱛᱤ ᱵᱮᱣᱨᱟ ᱥᱟᱠᱟᱢ ᱫᱚ ᱴᱚᱴᱷᱟ ᱡᱟ.ᱱᱤ ᱯᱟ.ᱨᱥᱤ ᱟᱨ ᱚᱱᱟ ᱴᱚᱴᱷᱟ ᱨᱮᱭᱟᱜ ᱜᱷᱚᱴᱚᱱ ᱟᱨᱵᱟᱝ ᱥᱟᱛᱟᱢ ᱪᱮᱛᱟᱱ ᱨᱮᱜᱮ ᱪᱷᱟᱯᱟᱜᱼᱟ ᱾

ᱵᱮᱣᱨᱟ ᱥᱟᱠᱟᱢᱟᱜ ᱱᱟᱜᱟᱢ

ᱵᱟᱰᱟᱭ ᱛᱤᱭᱩᱜ ᱡᱚᱛᱚ ᱠᱷᱚᱱ ᱯᱩᱭᱞᱩ ᱵᱮᱣᱨᱟ ᱥᱟᱠᱟᱢ ᱫᱚ ᱕᱙ ᱵᱤ. ᱥᱤ. ᱨᱮᱭᱟᱜ "ᱫᱤ ᱨᱳᱢᱟᱱ ᱮᱠᱴᱟ ᱰᱤᱣᱩᱨᱱᱟ" ᱠᱟᱱᱟ ᱾ ᱡᱩᱞᱤᱭᱮᱥ ᱥᱤᱥᱚᱨ ᱫᱚ ᱡᱚᱱᱥᱟᱫᱷᱟᱨᱚᱱ ᱠᱚ ᱨᱟᱡᱽᱟ.ᱨᱤᱭᱟ. ᱟᱨ ᱥᱟᱶᱛᱟᱨᱤ ᱜᱷᱚᱴᱚᱱ ᱠᱚ ᱟᱠᱚ ᱴᱷᱮᱱ ᱥᱮᱴᱮᱨ ᱞᱟ.ᱜᱤᱫ ᱛᱮ ᱟ.ᱛᱩ ᱴᱚᱞᱟ ᱠᱚᱨᱮᱱᱟᱜ ᱢᱩᱲᱩᱛ ᱴᱚᱴᱷᱟ ᱠᱚᱛᱮᱭ ᱵᱷᱮᱡᱟᱭ ᱛᱟᱦᱮᱸᱫ ᱾ ᱘ ᱟᱱᱟᱜ ᱥᱚᱛᱟᱵᱽᱫᱷᱤ ᱨᱮ ᱪᱤᱱ ᱨᱮ ᱛᱤ ᱚᱞᱟᱜ ᱵᱮᱣᱨᱟ ᱥᱟᱠᱟᱢ ᱪᱟᱞᱟᱜ ᱞᱮᱱᱟ ᱾

ᱵᱮᱣᱨᱟ ᱥᱟᱠᱟᱢ ᱨᱮᱭᱟᱜ ᱱᱟᱜᱟᱢ ᱟᱨ ᱮᱱᱮᱢ

ᱚᱱᱠᱟ ᱢᱟ ᱵᱨᱤᱴᱤᱥ ᱥᱟᱥᱚᱱ ᱡᱚᱦᱚᱜᱤᱡ ᱢᱤᱫ ᱢᱟᱬᱟᱝ ᱚᱫᱷᱤᱠᱟᱨᱤ ᱦᱚᱛᱮᱛᱮ ᱵᱮᱣᱨᱟ ᱥᱟᱠᱟᱢ ᱨᱮᱭᱟᱜ ᱮᱛᱚᱦᱚᱵ ᱫᱚ ᱢᱟᱱᱟᱣ ᱵᱟᱛᱟᱣ ᱢᱮᱱᱟᱜᱼᱟ, ᱤᱠᱷᱟ.ᱱ ᱚᱱᱟ ᱨᱮᱭᱟᱜ ᱜᱚᱲᱦᱚᱱ ᱫᱚ ᱵᱮᱣᱨᱟ ᱥᱟᱠᱟᱢ ᱞᱮᱠᱟ ᱫᱚ ᱵᱟᱝ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱫᱚ ᱠᱷᱟ.ᱞᱤ ᱢᱤᱫ ᱥᱟᱦᱴᱟ ᱨᱮᱭᱟᱜ ᱧᱮᱛᱮᱞ ᱞᱮᱠᱟᱱ ᱞᱟᱪᱷᱟ ᱛᱟᱦᱮᱸ ᱠᱟᱱᱟ ᱾ ᱯᱩᱨᱟ. ᱞᱮᱠᱟᱛᱮ ᱵᱮᱣᱨᱟ ᱥᱟᱠᱟᱢ ᱫᱚ ᱵᱮᱸᱜᱚᱞ ᱠᱷᱚᱱ "ᱵᱚᱝᱜᱟᱞ ᱜᱚᱡᱮᱴ" ᱧᱩᱛᱩᱢᱟᱱ ᱵᱷᱟᱭᱚᱥᱨᱟᱭ ᱦᱤᱠᱠᱤ ᱦᱚᱛᱮᱛᱮ ᱩᱪᱷᱟ.ᱱ ᱞᱮᱱᱟ ᱾ ᱯᱩᱭᱞᱩ ᱫᱚ ᱤᱸᱜᱽᱨᱟ.ᱡᱽ ᱠᱚ ᱟᱠᱚᱣᱟᱜ ᱯᱷᱟᱭᱫᱟ ᱞᱟ.ᱜᱤᱫ ᱵᱮᱣᱨᱟ ᱥᱟᱠᱟᱢ ᱠᱚ ᱵᱮᱵᱷᱟᱨ ᱠᱮᱜᱼᱟ, ᱪᱮᱫᱟᱜ ᱥᱮ ᱡᱚᱛᱚ ᱵᱮᱣᱨᱟ ᱤᱸᱜᱽᱞᱤᱥ ᱛᱮᱜᱮ ᱩᱪᱷᱟ.ᱱᱚᱜ ᱠᱟᱱ ᱛᱟᱦᱮᱸᱱ ᱾ ᱚᱱᱟᱛᱮ ᱟ.ᱰᱤ ᱦᱚᱲ ᱴᱷᱮᱱ ᱫᱷᱟ.ᱵᱤᱡ ᱵᱮᱣᱨᱟ ᱟᱨ ᱧᱮᱛᱮᱞ ᱵᱟᱝ ᱥᱮᱴᱮᱨ ᱫᱟᱲᱮᱭᱟᱜ ᱠᱟᱱ ᱛᱟᱦᱮᱸᱫ ᱾

ᱱᱤᱭᱟ. ᱚᱠᱛᱚ ᱨᱮ ᱵᱷᱟᱨᱚᱛ ᱨᱮ "ᱫᱤ ᱦᱤᱸᱫᱩᱥᱛᱟᱱ ᱴᱟᱭᱤᱢᱥ " , "ᱱᱮᱥᱱᱟᱞ ᱦᱮᱨᱟᱞᱰ", "ᱯᱟᱭᱱᱤᱭᱚᱨ", "ᱢᱩᱢᱵᱟᱭ ᱢᱤᱨᱚᱨ" , ᱞᱮᱠᱟᱱ ᱵᱮᱣᱨᱟ ᱤᱸᱜᱽᱞᱤᱥ ᱛᱮ ᱩᱪᱷᱟ.ᱱᱚᱜ ᱠᱟᱱ ᱛᱟᱦᱮᱸᱱ, ᱡᱟᱦᱟᱸᱨᱮ ᱩᱱᱠᱩ ᱱᱟᱦᱟᱪᱟ.ᱨᱤᱭᱟᱜ ᱫᱚ ᱥᱟᱺᱜᱤᱧᱼᱥᱟᱺᱜᱤᱧ ᱫᱷᱟ.ᱵᱤᱡ ᱵᱟᱝ ᱚᱞ ᱥᱚᱫᱚᱨᱚᱜ ᱠᱟᱱ ᱛᱟᱦᱮᱸᱱ ᱾ ᱱᱚᱶᱟ ᱤᱸᱜᱽᱞᱤᱥ ᱵᱮᱣᱨᱟ ᱥᱟᱶᱼᱥᱟᱶᱛᱮ ᱵᱟᱸᱜᱽᱞᱟ, ᱩᱨᱫᱷᱩ ᱛᱮᱦᱚᱸ ᱵᱮᱣᱨᱟ ᱢᱟ ᱩᱪᱷᱟ.ᱱᱚᱜ ᱠᱟᱱ ᱜᱮ ᱛᱟᱦᱮᱸᱱ, ᱤᱠᱷᱟ.ᱱ ᱚᱱᱟ ᱨᱮᱭᱟᱜ ᱫᱟᱭᱨᱟ ᱫᱚ ᱠᱷᱟᱴᱚ ᱜᱮ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱫᱚ ᱡᱟᱦᱟᱸᱭ ᱵᱟᱸᱜᱽᱞᱟᱭ ᱵᱟᱰᱟᱭ ᱛᱟᱦᱮᱸᱱ ᱟᱨᱵᱟᱝ ᱩᱨᱫᱷᱩᱭ ᱵᱟᱰᱟᱭ ᱛᱟᱦᱮᱸᱱ ᱩᱱᱤ ᱜᱮᱭ ᱯᱟᱲᱦᱟᱣ ᱫᱟᱲᱮᱭᱟᱜ ᱠᱟᱱ ᱛᱟᱦᱮᱸᱱ ᱾ ᱱᱚᱝᱠᱟ ᱛᱮ ᱯᱩᱭᱞᱩ ᱫᱷᱟᱣ ᱓᱐ ᱢᱮ ᱑᱘᱒᱖ ᱨᱮ ᱦᱤᱱᱫᱤ ᱛᱮ ᱯᱩᱭᱞᱩ ᱥᱟᱠᱟᱢ "ᱩᱫᱚᱸᱰ ᱢᱟᱨᱛᱚᱸᱰ" ᱟᱜ ᱮᱛᱚᱦᱚᱵ ᱮᱞ ᱩᱪᱷᱟ.ᱱ ᱦᱩᱭ ᱮᱱᱟ ᱾

ᱵᱟᱨᱦᱮ ᱡᱚᱱᱚᱲ

 NewsTornado – Worldwide Newspaper Circulation Map
 Print Culture at A History of Central Florida Podcast
 Chart – Real and Fake News (2016)/Vanessa Otero (basis) (Mark Frauenfelder)
 Chart – Real and Fake News (2014)  (2016 )/Pew Research Center

ᱢᱟᱨᱮ ᱵᱮᱣᱨᱟ ᱥᱟᱠᱟᱢ

 Newspapercat – University of Florida Historical Digital Newspaper Catalog Collection 
 Historical newspapers from 1700s–Present : Newspapers.com
 Historical newspaper database, from NewspaperARCHIVE.com
 More than 8m pages of Historic European newspapers Free
 Chronicling America: Historic American Newspapers from National Digital Newspaper Program.

ᱛᱷᱚᱠ:!Main category